২,০০০ ভারতীয়র ভিসা-র আবেদন বাতিল করল আমেরিকা, কিন্তু কেন?

ওয়েব ডেস্ক: অবৈধ ভারতীয় অভিবাসীদের দুই পর্যায়ে দেশে ফেরত পাঠানোর পর এবার বহু ভারতীয়র ভিসার আবেদন (Visa Application) বাতিল করল আমেরিকা (USA)। জানা গিয়েছে, এক বা ১০০ নয়, একইসঙ্গে প্রায় ২,০০০ ভারতীয়র ভিসার আবেদন বাতিল (Cancelled) করা হয়েছে মার্কিন দূতাবাসের (US Embassy) পক্ষ থেকে। রোবট বা বট-এর মাধ্যমে ভিসা-র জন্য এই সমস্ত আবেদন করা হয়েছিল, এই অভিযোগে বাতিল করা হয়েছে আবেদনগুলি।

মার্কিন দূতাবাসের তরফে দাবি করা হয়েছে, বিপুল সংখ্যক অ্যাকাউন্ট থেকে সময় নীতি লঙ্ঘন করে ভিসা-র আবেদন করা হয়েছিল। সেই কারণে আবেদনগুলি বাতিলের পাশাপাশি উক্ত অ্যাকাউন্টগুলিকেও সাময়িকভাবে ‘নিষিদ্ধ’ করা হয়েছে বলে জানানো হয়েছে মার্কিন দূতাবাসের পক্ষ থেকে। এই মর্মে সামাজিক মাধ্যমে একটি পোস্ট করা হয়েছে কর্তৃপক্ষের তরফে। এই পোস্টে সাফ জানিয়ে দেওয়া হয়েছে যে, আগামীতে এই ধরণের নিয়ম ভঙ্গ করলে আইনি ব্যবস্থা নেওয়া হবে।

Consular Team India is canceling about 2000 visa appointments made by bots. We have zero tolerance for agents and fixers that violate our scheduling policies. pic.twitter.com/ypakf99eCo

— U.S. Embassy India (@USAndIndia) March 26, 2025

আরও পড়ুন: লোহিত সাগরে তলিয়ে গেল সাবমেরিন, মিশরীয় উপকূলে হুলুস্থুল কাণ্ড

উল্লেখ্য, ব্যবসায়িক কাজে আমেরিকা যাওয়া এবং থাকার জন্য প্রয়োজন পড়ে বি-১ ভিসার। এছাড়া যেসব ভিনদেশি নাগরিক পর্যটনের জন্য আমেরিকায় যাবেন, তাঁদের দরকার পড়বে বি-২ ভিসা। একইসঙ্গে কোনও বন্ধুর সঙ্গে দেখা করতে কিংবা চিকিৎসার কাজে আমেরিকা যেতে হলে সেক্ষেত্রেও বি-২ ভিসার দরকার পড়বে।

তবে এই প্রথম নয়, ইতিমধ্যে একাধিক ধাপে ভিসা-র নিয়মে একাধিক পরিবর্তন এনেছে ট্রাম্প সরকারের অভিবাসন বিভাগ। আমেরিকায় ভিসা নবীকরণ করাতে হলে আগের থেকে জটিল নিয়মের মধ্যে যেতে হয়। পাশাপাশি নতুন ভিসা-র জন্য আবেদন করতে হলেও এখন ইন্টারভিউ প্রক্রিয়া কিছুটা জটিল হয়েছে। এই অবস্থায় ভারতীয়দের ভিসা-র আবেদন বাতিলের সিদ্ধান্ত কূটনৈতিক মহলে কেমন প্রভাব ফেলবে, তা নিয়ে শুরু হয়েছে জল্পনা।

দেখুন আরও খবর: